ai4bharat/Pralekha huggingface dataset:
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଗତ 24 ଘଣ୍ଟା ମଧ୍ୟରେ 9 ଲକ୍ଷରୁ ଉର୍ଦ୍ଧ୍ଵ ପରୀକ୍ଷା; ଭାରତର ମୋଟ ପରୀକ୍ଷା ସଂଖ୍ୟା 3.9 କୋଟିରେ ପହଞ୍ଚିଲା
• ଦେଶ ପାଇଁ ଆଉ ଏକ ସଫଳତା – ଆରୋଗ୍ୟ ସଂଖ୍ୟା 25 ଲକ୍ଷ ଟପିଲା
• ସକ୍ରିୟ ରୋଗୀଙ୍କ ତୁଳନାରେ ଆରୋଗ୍ୟଙ୍କ ସଂଖ୍ୟା 18 ଲକ୍ଷ ଅଧିକ
ପରୀକ୍ଷା, ଚିହ୍ନଟ ଓ ଚିକିତ୍ସାକୁ ଆଧାରକରି ଅଧିକ ପରୀକ୍ଷା ଯୋଗୁଁ ଶୀଘ୍ର ରୋଗ ନିରୂପଣ ସମ୍ଭବ ହୋଇଛି । ରୋଗ ଶୀଘ୍ର ନିରୂପିତ ହେଉଥିବାରୁ ସଂକ୍ରମିତ ରୋଗୀଙ୍କୁ ଅଲଗା କରାଯାଇ ହସ୍ପିଟାଲରେ ଉପଯୁକ୍ତ ଚିକିତ୍ସା ପ୍ରଦାନ କରାଯାଉଛି । ଏହାଫଳରେ ତୁରନ୍ତ ଆରୋଗ୍ୟ ହେବା ସହ ମୃତ୍ୟୁ ହାର ହ୍ରାସ ପାଇଛି । ଏସବୁ ଦୃଷ୍ଟିରୁ ଦେଖିଲେ ଦେଶର ମୋଟ ନମୁନା ପରୀକ୍ଷା ସଂଖ୍ୟା ଆଜି ପାଖାପାଖି 3.9 କୋଟିରେ ପହଞ୍ଚିଛି । ଗତ 24 ଘଣ୍ଟା ମଧ୍ୟରେ 9,24,998 ନମୁନା ପରୀକ୍ଷା ହୋଇଥିବା ବେଳେ ମୋଟ ନମୁନା ପରୀକ୍ଷା 3,85,76,510ରେ ପହଞ୍ଚିଛି ।
ଅଧିକରୁ ଅଧିକ ରୋଗୀ ସୁସ୍ଥ ହୋଇ ହସ୍ପିଟାଲ ଓ ଘରୋଇ ଏକାନ୍ତବାସରୁ ମୁକ୍ତ ହେଉଥିବା ବେଳେ ଦେଶର ମୋଟ ଆରୋଗ୍ୟଙ୍କ ସଂଖ୍ୟା ଆଜି 25 ଲକ୍ଷରେ ପହଞ୍ଚିଛି । କୋଭିଡ ପରିଚାଳନା ପାଇଁ ଉପଯୁକ୍ତ ରଣନୀତି ଓ କେନ୍ଦ୍ର, ରାଜ୍ୟ ତଥା କେନ୍ଦ୍ରଶାସିତ ଅଞ୍ଚଳଗୁଡିକର ସମନ୍ଵିତ ପଦକ୍ଷେପ ଯୋଗୁଁ ମୋଟ 25,23,771 ଜଣ ସୁସ୍ଥ ହେବା ସମ୍ଭବପର ହୋଇପାରିଛି । କେବଳ ଗତ 24 ଘଣ୍ଟା ମଧ୍ୟରେ 56,013 ଜଣ ରୋଗୀ ସୁସ୍ଥ ହୋଇଛନ୍ତି । ଆଜିସୁଦ୍ଧା ଦେଶରେ ସୁସ୍ଥତା ହାର 76.24 ପ୍ରତିଶତ ରହିଛି ।
ଦେଶରେ ସକ୍ରିୟ କରୋନା ମାମଲା 7,25,991 ଥିବା ବେଳେ ପାଖାପାଖି 18 ଲକ୍ଷ  ସଂକ୍ରମିତ ଆରୋଗ୍ୟ ଲାଭ କରିଛନ୍ତି । ଅଧିକରୁ ଅଧିକ ରୋଗୀ କ୍ରମାଗତ ଭାବେ ଆରୋଗ୍ୟ ଲାଭ କରୁଥିବାବେଳେ ମୋଟ ସଂକ୍ରମିତଙ୍କ ଶତକତା 21.93 ରୋଗୀ ସକ୍ରିୟ ଚିକିତ୍ସାଧୀନ ଅଛନ୍ତି । ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟର ନିୟମାନୁଯାୟୀ ହସ୍ପିଟାଲ ଓ ଆଇସିୟୁରେ ଦକ୍ଷ ଚିକିତ୍ସକ, ଉତ୍ତମ ଆମ୍ବୁଲାନ୍ସ ସେବା ଓ ଅନୁସନ୍ଧାନମୂଳକ ଥେରାପି ଯୋଗୁଁ ଜାତୀୟ ମୃତ୍ୟୁହାର ମଧ୍ୟ କ୍ରମାଗତ ଭାବେ ହ୍ରାସ ପାଇବାରେ ଲାଗିଛି । ବର୍ତ୍ତମାନ ଏହି ସଂଖ୍ୟା 1.83 ପ୍ରତିଶତରେ ପହଞ୍ଚିଛି । 10ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରେ ସୁସ୍ଥତା ହାର ଜାତୀୟ ହାର ତୁଳନାରେ ମଧ୍ୟ ଅଧିକ ରହିଛି ।
ସଂକ୍ରମଣ ନିରୂପଣ ନିମନ୍ତେ ପରୀକ୍ଷାଗାରଗୁଡିକର କ୍ରମାଗତ ବୃଦ୍ଧି ଯୋଗୁଁ ଏଭଳି ସଫଳତା ହାସଲ ହୋଇପାରିଛି । 993 ସରକାରୀ ଓ 557 ଘରୋଇ ଏହିପରି ମୋଟ 1550ଟି ପରୀକ୍ଷାଗାରରେ ନମୁନା ପରିକ୍ଷଣ କରାଯାଉଛି ।
ନିର୍ଦ୍ଦେଶାବଳୀ ଓ ପରାମର୍ଶ ପାଇଁ ଭିଜିଟ୍ କରନ୍ତୁ: https://www.mohfw.gov.in/ and @MoHFW_INDIA ।
କୋଭିଡ୍ ସଂକ୍ରାନ୍ତ ବୈଷୟିକ ପ୍ରଶ୍ନ ପଠାଇବା ପାଇଁ covid19[at]gov[dot]in ଏବଂ ଅନ୍ୟାନ୍ୟ ପ୍ରଶ୍ନ ncov2019[at]gov[dot]in and @CovidIndiaSeva ।
କୋଭିଡ-19 ସଂକ୍ରାନ୍ତ କୌଣସି ପ୍ରଶ୍ନ ମଧ୍ୟ ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟର ହେଲ୍ପଲାଇନ ନଂ – +91-11-23978046 କିମ୍ବା 1075 କୁ ପଚରା ଯାଇପାରିବ ।
ରାଜ୍ୟଗୁଡିକର ହେଲ୍ପଲାଇନ ନଂ: https://www.mohfw.gov.in/pdf/ coronvavirushelplinenumber.pdfରେ ଉପଲବ୍ଧ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସେପ୍ଟେମ୍ବର ୨୬, ୨୦୨୧ ମନ କି ବାତ୍ ପାଇଁ ଦେଶବାସୀଙ୍କ ବିଚାର ଆହ୍ୱାନ କଲେ ପ୍ରଧାନମନ୍ତ୍ରୀ
ସେପ୍ଟେମ୍ବର ୨୬, ୨୦୨୧ ରବିବାର ଦିନ ପ୍ରସାରିତ ହେବାକୁ ଥିବା “ମନ କି ବାତ୍”ର ୮୧ତମ ଅଧ୍ୟାୟ ପାଇଁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦେଶବାସୀଙ୍କ ବିଚାର ଆହ୍ୱାନ କରିଛନ୍ତି । ଲୋକେ ମନ କି ବାତ ପାଇଁ ନିଜ ବିଚାରକୁ ନମୋ ଆପ, ମାଇଁଗଭରେ ଶେୟାର କରିପାରିବେ କିମ୍ବା ୧୮୦୦-୧୧-୭୮୦୦ରେ ନିଜ ବାର୍ତ୍ତା ରେକର୍ଡ କରାଇ ପାରିବେ ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
“ଚଳିତ ମାସ ୨୬ ତାରିଖର #ମନ କି ବାତ୍ ପାଇଁ ଅନେକ ରୋଚକ ମତାମତ ମିଳିଛି । ନିଜ ଚିନ୍ତାଧାରା ନମୋ ଆପ୍, ମାଇଁଗଭରେ ଶେୟାର କରନ୍ତୁ କିମ୍ବା ୧୮୦୦-୧୧-୭୮୦୦ରେ ନିଜ ବାର୍ତ୍ତା ରେକର୍ଡ କରାଇ ନିଅନ୍ତୁ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀଙ୍କ ଦ୍ୱାରା ଆସନ୍ତାକାଲି ମଣିପୁର ଜଳଯୋଗାଣ ପ୍ରକଳ୍ପର ଶିଳାନ୍ୟାସ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆସନ୍ତାକାଲି  ମଣିପୁର ଜଳଯୋଗାଣ ପ୍ରକଳ୍ପର ଭିତ୍ତିପ୍ରସ୍ତର ସ୍ଥାପନ କରିବେ । ଭିଡିଓ କନ୍ଫରେନ୍ସିଂ ବ୍ୟବସ୍ଥାରେ ଏହି କାର୍ଯ୍ୟ ସଂପାଦିତ ହେବ । ଇମ୍ଫାଲଠାରେ ଏହି ଅବସରରେ ରାଜ୍ୟର ରାଜ୍ୟପାଳ, ମୁଖ୍ୟମନ୍ତ୍ରୀ, ରାଜ୍ୟ ମନ୍ତ୍ରୀମଣ୍ଡଳର ସଦସ୍ୟ, ସାଂସଦ ଓ ବିଧାୟକମାନେ ଯୋଗଦେବାର କାର୍ଯ୍ୟକ୍ରମ ରହିଛି ।
‘ହର୍ ଘର୍ ଜଲ୍’ ଲକ୍ଷ୍ୟ ନେଇ 2024 ସୁଦ୍ଧା ଦେଶର ଗ୍ରାମାଞ୍ଚଳର ସବୁ ପରିବାରକୁ ଆବଶ୍ୟକ ପରିମାଣର ନିରାପଦ ପାନୀୟଜଳ ଯୋଗାଇଦେବା ପାଇଁ କେନ୍ଦ୍ର ସରକାର ଜଳ ଜୀବନ ମିଶନ ଆରମ୍ଭ କରିଛନ୍ତି । ଏଥିରେ ଜଳଉତ୍ସର ସୁରକ୍ଷା ମଧ୍ୟ ଅନ୍ତର୍ଭୁକ୍ତ । ପରିତ୍ୟକ୍ତ ଜଳର ବିଶୋଧନ, ଜଳ ସଂରକ୍ଷଣ, ବର୍ଷା ଜଳ ଅମଳ ଏବଂ ଜଳ ପୁନଃକ୍ଷରଣ ବ୍ୟବସ୍ଥାରେ ମୌଳିକ ଜଳଉତ୍ସକୁ ସର୍ବଦା ବ୍ୟବହାର ଉପଯୋଗୀ ରଖିବା ଏହି ଯୋଜନାର ଏକ ଅପରିହାର୍ଯ୍ୟ ଦିଗ । ସେଥିପ୍ରତି ମଧ୍ୟ ଯଥୋଚିତ ଧ୍ୟାନ ଦିଆଯାଉଛି ।
ଜଳ ଜୀବନ ମିଶନ ଗୋଷ୍ଠୀଗତ ଆଭିମୁଖ୍ୟ ନେଇ କାର୍ଯ୍ୟକାରୀ ହେଉଛି । ଗୋଟିଏ ଜନଗୋଷ୍ଠୀ ପାଇଁ ଜଳର ଆବଶ୍ୟକତା, ଏହାର ସଂରକ୍ଷଣ, ଉପଯୁକ୍ତ ବିନିଯୋଗ ଆଦି ସଂପର୍କରେ ସଚେତନତା ସୃଷ୍ଟି ପାଇଁ ଲୋକଙ୍କୁ ଶିକ୍ଷା, ସୂଚନା ମାଧ୍ୟମରେ ଉଦ୍ୟମ କରାଯାଉଛି । ଜଳ ସଂରକ୍ଷଣକୁ ଏକ ଜନଆନ୍ଦୋଳନରେ ପରିଣତ କରିବା ସହିତ ସମସ୍ତଙ୍କ ବିଚାରରେ ଏହାକୁ ସର୍ବାଗ୍ରେ ରଖିବା ପାଇଁ ସରକାର ଉଦ୍ୟମ କରୁଛନ୍ତି ।
ଭାରତରେ ଏବେ ପ୍ରାୟ ମୋଟ 19 କୋଟି ପରିବାର ବସବାସ କରୁଛନ୍ତି । ସେମାନଙ୍କ ମଧ୍ୟରୁ ମାତ୍ର 24 ଶତାଂଶଙ୍କ ପାଖରେ ସ୍ୱଚ୍ଛ ଜଳ ସୁବିଧା ପାଇବା ପାଇଁ ଟ୍ୟାପ ସଂଯୋଗ ବ୍ୟବସ୍ଥା ଅଛି । ଜଳ ଜୀବନ ମିଶନରେ 14 କୋଟି 33 ଲକ୍ଷ 21 ହଜାର 49 ପରିବାରକୁ ଅଂଶୀଦାର ଭିତ୍ତିରେ ପାଇପ ଜଳ ଯୋଗାଇ ଦେବାକୁ ଲକ୍ଷ୍ୟ ରଖାଯାଇଛି । ରାଜ୍ୟ ସରକାର, ପଞ୍ଚାୟତିରାଜ ପ୍ରତିଷ୍ଠାନ ଏବଂ ସ୍ଥାନୀୟ ସମୁଦାୟଙ୍କୁ ଏଥିରେ ସାମିଲ କରାଯାଇଛି ।
ଜଳ ଜୀବନ ମିଶନ ଯୋଜନାରେ ଭାରତ ସରକାର ମଣିପୁରକୁ ପାଣ୍ଠି ଯୋଗାଇ ଦେଇଛନ୍ତି । ଏଥିରେ 1185 ଗାଁର 1 ଲକ୍ଷ 42 ହଜାର 749 ପରିବାରକୁ ପାଇପ ଜଳ ସୁବିଧା ଯୋଗାଇ ଦିଆଯିବ । ରାଜ୍ୟରେ ଆଉ ଯେଉଁ ପରିବାର ବାକି ରହିଲେ ସେଥିପାଇଁ ରାଜ୍ୟ ସରକାର ଅତିରିକ୍ତ ପାଣ୍ଠି ବ୍ୟବସ୍ଥା କରିବେ । ଉତ୍ତର ପୂର୍ବାଞ୍ଚଳ ବିକାଶ ବିଭାଗରୁ ମଧ୍ୟ ଏଥିପାଇଁ ଅର୍ଥ ଅଣାଯାଇପାରିବ ।
ବାହ୍ୟ ଆର୍ଥିକ ସହାୟତାରେ କାର୍ଯ୍ୟକାରୀ ହେଉଥିବା ମଣିପୁର ଜଳଯୋଗାଣ ପ୍ରକଳ୍ପ ମାଧ୍ୟମରେ ଗ୍ରେଟର ଇମ୍ଫାଲ ପ୍ଲାନିଂ ଏରିଆରେ ପିଇବା ପାଣି ସୁବିଧା ନ ଥିବା, ଅବଶିଷ୍ଟ ସବୁ ଘର, ରାଜ୍ୟର 25ଟି ସହର ଏବଂ 1731ଟି ଗ୍ରାମରେ ପାଇପ ପାଣି ଯୋଗାଣ ବ୍ୟବସ୍ଥା କରାଯିବ । ଏହାଫଳରେ ମଣିପୁରରର 16ଟି ଜିଲ୍ଲାର 2 ଲକ୍ଷ 80 ହଜାର 756 ପରିବାର ଉପକୃତ ହେବେ । ଏହି ପ୍ରକଳ୍ପରେ ମୋଟ 3054.58 କୋଟି ଟଙ୍କା ବ୍ୟୟ ଅଟକଳ କରାଯାଇଛି । ଏଥିପାଇଁ ଆବଶ୍ୟକ ଋଣ ନିଉ ଡେଭଲପ୍ମେଣ୍ଟ ବ୍ୟାଙ୍କ ଯୋଗାଇଦେବ । 2024 ସୁଦ୍ଧା ଏହି ପ୍ରକଳ୍ପକୁ କାର୍ଯ୍ୟକ୍ଷମ କରିବାର ଲକ୍ଷ୍ୟ ରଖାଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସୀୟ କ୍ରୀଡ଼ାରେ ପୁରୁଷ କକ୍ସଲେସ୍ ପେୟାର ରୋଇଂରେ ବ୍ରୋଞ୍ଜ ଜିତିଥିବା ବାବୁଲାଲ ଯାଦବ ଏବଂ ଲେଖ ରାମଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏସୀୟ କ୍ରୀଡ଼ା ୨୦୨୨ରେ ରୋଇଂରେ କ୍ରମାଗତ ସଫଳତା ପାଇଁ ଖୁସି ବ୍ୟକ୍ତ କରିଛନ୍ତି ।
ଏସୀୟ କ୍ରୀଡ଼ା ୨୦୨୨ରେ ପୁରୁଷ କକ୍ସଲେସ୍ ପେୟାର ରୋଇଂରେ ବ୍ରୋଞ୍ଜ ପଦକ ଜିତିଥିବା ବାବୁଲାଲ ଯାଦବ ଏବଂ ଲେଖ ରାମଙ୍କୁ ପ୍ରଶଂସା କରି ପ୍ରଧାନମନ୍ତ୍ରୀ ମୋଦୀ କହିଛନ୍ତି, ‘ଆପଣଙ୍କ ଉଦ୍ୟମ ଏବଂ ନିରନ୍ତର ନିଷ୍ଠା ଅନେକ ଯୁବ ଭାରତୀୟଙ୍କ ଆକାଂକ୍ଷାକୁ ମଞ୍ଚକୁ ପଠାଇଛି ।’ ପ୍ରଧାନମନ୍ତ୍ରୀ ସେମାନଙ୍କ ଆଗାମୀ ଭବିଷ୍ୟତ ପାଇଁ ଶୁଭକାମନା ଜଣାଇଛନ୍ତି ।
SR
(
ନିର୍ବାଚନ ଆୟୋଗ
କୋଭିଡ-19 ସ୍ଥିତିକୁ ଦେଖି ନିର୍ବାଚନ ଆୟୋଗଙ୍କ ନିଷ୍ପତ୍ତି ଘୁଞ୍ଚିଲା ରାଜ୍ୟସଭା ନିର୍ବାଚନ ତାରିଖ
• ପରବର୍ତ୍ତୀ ସମୟରେ ସ୍ଥିର ହେବ ନୂଆ ତାରିଖ
• 10ଟି ରାଜ୍ୟରେ 37 ଜଣ ପ୍ରାର୍ଥୀ ନିଦ୍ୱର୍ନ୍ଦ୍ୱରେ ନିର୍ବାଚିତ
• 18ଟି ରାଜ୍ୟସଭା ଆସନ ପାଇଁ ହେବ ଭୋଟଗ୍ରହଣ
ଦେଶରେ କରୋନା ଭୂତାଣୁ  ସଂକ୍ରମଣ ସ୍ଥିତିକୁ ଆଖି ଆଗରେ ରଖି ବିଭିନ୍ନ ରାଜ୍ୟରେ ହେବାକୁ ଥିବା ରାଜ୍ୟସଭା ନିର୍ବାଚନକୁ ଭାରତର ନିର୍ବାଚନ ଆୟୋଗ  ସ୍ଥଗିତ ରଖିଛନ୍ତି । ଭବିଷ୍ୟତର ସ୍ଥିତିକୁ ଦେଖି ପରବର୍ତ୍ତୀ ସମୟରେ ନିର୍ବାଚନ ତାରିଖ ସ୍ଥିର କରାଯିବ ବୋଲି ନିର୍ବାଚନ ଆୟୋଗଙ୍କ ପକ୍ଷରୁ କୁହାଯାଇଛି ।
ସୂଚନାଯୋଗ୍ୟ ଗତ 25.2.2020 17ଟି ରାଜ୍ୟର 55ଟି ରାଜ୍ୟସଭା ଆସନ ପାଇଁ ନିର୍ବାଚନ ପାଇଁ ଇସିଆଇ ଘୋଷଣା କରିଥିଲେ । ଏପ୍ରିଲ 2020ରେ ଏସବୁ ଆସନର କାର୍ଯ୍ୟକାଳ ଶେଷ ହେଉଛି । ପ୍ରାର୍ଥୀପତ୍ର ପ୍ରତ୍ୟାହାରର ଶେଷ ତାରିଖ ଅର୍ଥାତ 18.03.2020 ସୁଦ୍ଧା 10ଟି ରାଜ୍ୟରେ 37 ଜଣ ପ୍ରାର୍ଥୀ ନିଦ୍ୱର୍ନ୍ଦ୍ୱରେ ନିର୍ବାଚିତ ହୋଇଛନ୍ତି । ତେଣୁ ଆସନ୍ତା 26.3.2020  ଦିନ ଆନ୍ଧ୍ରପ୍ରଦେଶ, ଗୁଜରାଟ, ଝାଡ଼ଖଣ୍ଡ, ମଧ୍ୟପ୍ରଦେଶ, ମଣିପୁର, ମେଘାଳୟ ଓ ରାଜସ୍ଥାନର 18ଟି ରାଜ୍ୟସଭା ଆସନ ପାଇଁ ହେବାକୁ ଥିବା ନିର୍ବାଚନ ତାରିଖକୁ ଘୁଞ୍ଚାଇ ଦିଆଯାଇଛି । ଏସବୁ ରାଜ୍ୟର ରିଟର୍ଣ୍ଣିଂ ଅଫିସରମାନଙ୍କ ଠାରୁ ବର୍ତ୍ତମାନର ସ୍ଥିତି ସଂକ୍ରାନ୍ତରେ ମିଳିଥିବା ରିପୋର୍ଟ ଆଧାରରେ ଏହି ନିଷ୍ପତ୍ତି ନିଆଯାଇଛି । ତେଣୁ 30.3.2020 ସୁଦ୍ଧା ନିର୍ବାଚନ ପ୍ରକ୍ରିୟା ଶେଷ କରିବା ନିମନ୍ତେ ହୋଇଥିବା ଘୋଷଣା ଏବେ ବିଳମ୍ବିତ ହେବ ।
କୋଭିଡ 19 ସଂକ୍ରମଣକୁ ପ୍ରତିହତ କରିବା ଉଦ୍ଦେଶ୍ୟରେ ଭାରତ ସରକାରଙ୍କ ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରଣାଳୟ ପକ୍ଷରୁ ବିଭିନ୍ନ ଦିଶାନିର୍ଦ୍ଦେଶ ଏବଂ କଟକଣା ଜାରି କରାଯାଇଛି । ସାମାଜିକ ଦୂରତା ରକ୍ଷା କରିବା ଉଦ୍ଦେଶ୍ୟରେ ବିଭିନ୍ନ ରାଜ୍ୟ ଇତିମଧ୍ୟରେ ଜନ ସମାଗମ ଏଡ଼ାଇବାକୁ ଲକଡାଉନ ଘୋଷଣା କରିଛନ୍ତି । ଦେଶରେ ଟ୍ରେନ ଓ ବିମାନ ସେବାକୁ ବାତିଲ କରି ଦିଆଯାଇଛି । ଡାକ୍ତରଖାନା, ଟେଲିଯୋଗାଯୋଗ ସେବା, ଔଷଧ ଦୋକାନ, ତେଜରାତି ଦୋକାନ ଆଦିକୁ ବାଦ ଦେଲେ ଅନ୍ୟ ସମସ୍ତ କାରବାର ବନ୍ଦ ରଖିବାକୁ ନିର୍ଦ୍ଦେଶ ଜାରି ହୋଇଛି ।
ସମସ୍ତ ପ୍ରସଙ୍ଗକୁ ଧ୍ୟାନରେ ରଖି ଜରୁରିକାଳୀନ ଜନସ୍ୱାସ୍ଥ୍ୟ ପରସ୍ଥିତି କାରଣରୁ ନିର୍ବାଚନ ପ୍ରକ୍ରିୟାକୁ ଘୁଞ୍ଚାଇବା ନିମନ୍ତେ ନିର୍ବାଚନ ଆୟୋଗ ନିଷ୍ପତ୍ତି ନେଇଛନ୍ତି । ଇସିଆଇଙ୍କ ପକ୍ଷରୁ କୁହାଯାଇଛି ଯେ ନିର୍ବାଚନ ଅନୁଷ୍ଠିତ ହେଲେ ଅଯଥାରେ ନିର୍ବାଚନ ଅଧିକାରୀ, ରାଜନୈତିକ ଦଳର ପ୍ରତିନିଧି, ସହଯୋଗୀ କର୍ମଚାରୀ ଏବଂ ବିଧାନସଭାଗୁଡ଼ିକର ସଦସ୍ୟମାନଙ୍କ ସମାଗମ ହେବ । ଏହା ସଂକ୍ରମଣ ଆଶଙ୍କା ବଢ଼ାଇବ । ଯାହା ଦେଶରେ ବର୍ତ୍ତମାନ ଦେଖାଦେଇଥିବା ପରିସ୍ଥିତି ଦୃଷ୍ଟିରୁ ଅନୁକୂଳ ନୁହେଁ । ଏହାକୁ ଆଖି ଆଗରେ ରଖି ଜନପ୍ରତିନିଧି ଆଇନ, 1951ର ଧାରା 153 ଅନ୍ତର୍ଗତ ପ୍ରାପ୍ତ କ୍ଷମତା ଅନ୍ତର୍ଗତ, ଧାରା 30 ଏବଂ ଧାରା 39ର ଉପଧାରା  ଅନୁଯାୟୀ ରାଜ୍ୟସଭା ନିର୍ବାଚନର ଅବଶିଷ୍ଟ ପ୍ରକ୍ରିୟାକୁ ଘୁଞ୍ଚାଇ ଦେବା ଲାଗି ନିର୍ବାଚନ ଆୟୋଗଙ୍କ ପକ୍ଷରୁ ଘୋଷଣା କରାଯାଇଛି । ତେବେ ରିଟର୍ଣ୍ଣିଂ ଅଫିସରଙ୍କ ଦ୍ୱାରା ଘୋଷିତ ପ୍ରାର୍ଥୀଙ୍କ ତାଲିକା ପୂର୍ବପରି ବଳବତର ରହିବ ଏବଂ ପରବର୍ତ୍ତୀ ସମୟରେ ଅବଶିଷ୍ଟ ନିର୍ବାଚନ ପ୍ରକ୍ରିୟା ଶେଷ କରାଯିବ । ପରିସ୍ଥିତିକୁ ଧ୍ୟାନରେ ରଖି ଭୋଟ ଗ୍ରହଣ ଏବଂ ଗଣତି ତାରିଖ ପରବର୍ତ୍ତୀ ସମୟରେ ଘୋଷଣା କରାଯିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆଞ୍ଚଳିକ ଭାଷାରେ ନିଯୁକ୍ତି ପରୀକ୍ଷା ପରିଚାଳନାକୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ହିନ୍ଦୀ ଓ ଇଂରାଜୀ ବ୍ୟତୀତ ୧୩ଟି ଆଞ୍ଚଳିକ ଭାଷାରେ ସରକାରୀ ଚାକିରି ପାଇଁ କର୍ମଚାରୀ ଚୟନ ଆୟୋଗ ମଲ୍ଟିଟାସ୍କିଂ ଷ୍ଟାଫ  ପରୀକ୍ଷା ଓ ସିଏଚଏସଏଲଇ ପରୀକ୍ଷା ଆୟୋଜନ ଉପକ୍ରମକୁ ପ୍ରଶଂସା କରିଛନ୍ତି । ଏହା ଭାଷାଜନିତ ସମସ୍ୟା ଏଡାଇବା ସହ ଯୁବପୀଢିଙ୍କୁ ସମାନ ଅବସର ପ୍ରଦାନ କରିବ ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସୀୟ କ୍ରୀଡ଼ାରେ ବ୍ରୋଞ୍ଜ ପଦକ ଜିତିଥିବା ମହିଳା ରୋଲର ସ୍କେଟରଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ
ଏସୀୟ କ୍ରୀଡ଼ାରେ ମହିଳା ସ୍ପିଡ୍ ସ୍କେଟିଂ ୩୦୦୦ ହଜାର ରିଲେରେ ବ୍ରୋଞ୍ଜ ପଦକ ଜିତିଥିବା ରୋଲର ସ୍କେଟର କାର୍ତ୍ତିକା ଜଗଦୀସ୍ୱରନ, ହୀରାଲ ସାଧୁ ଏବଂ ଆରଥୀ କସ୍ତୁରୀ ରାଜଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି ।
ସେମାନଙ୍କ ନିଷ୍ଠା ଏବଂ ଟିମୱର୍କକୁ ସେ ପ୍ରଶଂସା କରିଛନ୍ତି ।
ଏକ୍ସରେ ପ୍ରଧାନମନ୍ତ୍ରୀ ପୋଷ୍ଟ କରିଛନ୍ତି:
‘କାର୍ତ୍ତିକା ଜଗଦୀସ୍ୱରାନ, ହୀରାଲ ସାଧୁ ଏବଂ ଆରତୀ କସ୍ତୁରୀ ରାଜଙ୍କୁ ଅଭିନନ୍ଦନ । ଆମର ଅତୁଳନୀୟ ମହିଳା ସ୍ପିଡ୍ ସ୍କେଟିଂ ରିଲେ ଦଳ ଏସୀୟ କ୍ରୀଡ଼ାରେ ମହିଳା ସ୍ପିଡ୍ ସ୍କେଟିଂ ୩୦୦୦ ମିଟର ରିଲେରେ ଏକ ଉଲ୍ଲେଖନୀୟ ବ୍ରୋଞ୍ଜ ପଦକ ଜିତିଛନ୍ତି ।
ସେମାନଙ୍କ ଅଦମ୍ୟ ନିଷ୍ଠା ଏବଂ ଉଲ୍ଲେଖନୀୟ ଟିମୱର୍କ ଅନେକଙ୍କ ପାଇଁ ପ୍ରେରଣା ।’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରାଜ୍ୟ ସ୍ଥାପନା ଦିବସରେ ତେଲଙ୍ଗାନାବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା; ଆନ୍ଧ୍ରପ୍ରଦେଶବାସୀଙ୍କୁ ମଧ୍ୟ ଶୁଭକାମନା ଜଣାଇଲେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ତେଲଙ୍ଗାନାବାସୀଙ୍କୁ ରାଜ୍ୟ ପ୍ରତିଷ୍ଠା ଦିବସରେ ଶୁଭେଚ୍ଛା ଜଣାଇଛନ୍ତି । ଆନ୍ଧ୍ରପ୍ରଦେଶ ଲୋକଙ୍କୁ ମଧ୍ୟ ପ୍ରଧାନମନ୍ତ୍ରୀ ଶୁଭକାମନା ଜଣାଇଛନ୍ତି ।
“ତେଲଙ୍ଗାନାବାସୀଙ୍କୁ ସେମାନଙ୍କ ରାଜ୍ୟ ପ୍ରତିଷ୍ଠା ଦିବସରେ ଶୁଭେଚ୍ଛା । ଭାରତର ଅଭିବୃଦ୍ଧି କ୍ଷେତ୍ରରେ ରାଜ୍ୟ ବହୁମୂଲ୍ୟ ଯୋଗଦାନ ଦେଉଛି । ତେଲଙ୍ଗାନା ଲୋକଙ୍କ ପ୍ରଗତି ଏବଂ ସମୃଦ୍ଧି ପାଇଁ ମୁଁ ପ୍ରାର୍ଥନା କରୁଛି ।
ଆନ୍ଧ୍ରପ୍ରଦେଶବାସୀଙ୍କୁ ଶୁଭେଚ୍ଛା । ପରିଶ୍ରମ ଏବଂ ସାହସ ଏହି ରାଜ୍ୟର ସଂସ୍କୃତି । ଭାରତର ଅଭିବୃଦ୍ଧିରେ ରାଜ୍ୟର ଭୂମିକା ଅତ୍ୟନ୍ତ ମୂଲ୍ୟବାନ । ଭବିଷ୍ୟତର ପ୍ରୟାସ ପାଇଁ ରାଜ୍ୟର ନାଗରିକଙ୍କୁ ଶୁଭେଚ୍ଛା ଜଣାଉଛି,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କ୍ରମାଗତ ଭାବେ 11 ଦିନ ପାଇଁ କରୋନା ସକ୍ରିୟ ମାମଲା ସଂଖ୍ୟା 10 ଲକ୍ଷରୁ କମ
● 12 ଦିନରେ ସୁସ୍ଥ ହେଲେ 10 ଲକ୍ଷ ଆକ୍ରାନ୍ତ
କ୍ରମାଗତ 11 ଦିନ ଧରି ଭାରତରେ କରୋନା ସକ୍ରିୟ ମାମଲା 10 ଲକ୍ଷରୁ କମ ରହିଛି ।
ଆଜି କରୋନା ସକ୍ରିୟ ମାମଲାର ସଂଖ୍ୟା ରହିଛି 9,42,217 ।
ପ୍ରତିଦିନ ଅଧିକରୁ ଅଧିକ ଆକ୍ରାନ୍ତ ସୁସ୍ଥ ହେଉଥିବା ବେଳେ ଗତ 24 ଘଣ୍ଟା ମଧ୍ୟରେ 78,877 ଜଣ ସୁସ୍ଥ ହୋଇଛନ୍ତି । ଏହା କେବଳ ପ୍ରତିଦିନ ଜାତୀୟ ସୁସ୍ଥ ହାର ବୃଦ୍ଧି ପାଉଥିବାରୁ ସମ୍ଭବ ହୋଇପାରିଛି, ଯାହାକି ଏବେ ରହିଛି 83.70% ।
ଆଜି ଦେଶରେ ମୋଟ ସୁସ୍ଥ ସଂଖ୍ୟା ରହିଛି 53,52,078 । ଶେଷ 10 ଲକ୍ଷ ସୁସ୍ଥ କେବଳ 12 ଦିନ ମଧ୍ୟରେ ହୋଇପାରିଛନ୍ତି । ଏହାସହ ଭାରତ ବିଶ୍ୱରେ ସବୁଠାରୁ ଅଧିକ ସୁସ୍ଥ ସଂଖ୍ୟାରେ ନିଜ ସ୍ଥାନ ବଜାୟ ରଖିଛି ।
10ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ 76.62% ସକ୍ରିୟ ମାମଲା ଆସିଛି । ଏବେ ଦେଶର ମୋଟ ପଜିଟିଭ୍ ମାମଲା ମଧ୍ୟରୁ ମାତ୍ର 14.74% ସକ୍ରିୟ ମାମଲା ରହିଛି । ମହାରାଷ୍ଟ୍ରରେ ସର୍ବାଧିକ 2.5 ଲକ୍ଷ ସକ୍ରିୟ ମାମଲା ଥିବା ବେଳେ ଏହା ପଛକୁ କର୍ଣ୍ଣାଟକରେ ଅଛି 1 ଲକ୍ଷ ସକ୍ରିୟ ମାମଲା ।
14ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରେ 5 ହଜାରରୁ କମ୍ ସକ୍ରିୟ ମାମଲା ଅଛି ।
ଗତ 24 ଘଣ୍ଟା ମଧ୍ୟରେ ଦେଶରେ ମୋଟ 81,484ଟି ପଜିଟିଭ୍ ମାମଲା ଚିହ୍ନଟ ହୋଇଛି । 10ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ଏଥିରୁ 78.07% ଆସିଛି । ମହାରାଷ୍ଟ୍ରରୁ ସର୍ବାଧିକ 16 ହଜାର ମାମଲା ଆସିଛି । କର୍ଣ୍ଣାଟକରୁ 10 ହଜାର ଏବଂ କେରଳରୁ 8 ହଜାର ମାମଲା ଆସିଛି ।
ନୂତନ ଭାବେ ସୁସ୍ଥ ହୋଇଥିବା ଲୋକଙ୍କ ମଧ୍ୟରୁ 72% 10ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ଆସିଛନ୍ତି । ମହାରାଷ୍ଟ୍ରରେ ସବୁଠାରୁ ଅଧିକ ସୁସ୍ଥ ହୋଇଥିବା ବେଳେ ଏହା ପଛକୁ ଆନ୍ଧ୍ର ପ୍ରଦେଶ ଓ କର୍ଣ୍ଣାଟକର ସ୍ଥାନ ରହିଛି ।
ଗତ 24 ଘଣ୍ଟା ମଧ୍ୟରେ ଦେଶରେ 1095 ଜଣ ଆକ୍ରାନ୍ତଙ୍କ ମୃତ୍ୟୁ ହୋଇଛି । ଏଥିରୁ 83.37% ମୃତ୍ୟୁ କେବଳ 10ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରୁ ହୋଇଛି । ଗତ 24 ଘଣ୍ଟା ମଧ୍ୟରେ ମହାରାଷ୍ଟ୍ରରେ 36% ମୃତ୍ୟୁ ଅର୍ଥାତ୍ 394 ଜଣ ପ୍ରାଣ ହରାଇଛନ୍ତି । ଏହା ପଛକୁ କର୍ଣ୍ଣାଟକରେ 130 ଜଣଙ୍କ ମୃତ୍ୟୁ ହୋଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରତ୍ନଗିରୀ ଜିଲ୍ଲାର ଏକ କାରଖାନାରେ ବିସ୍ଫୋରଣରେ ପ୍ରାଣ ହରାଇଥିବା ବ୍ୟକ୍ତିଙ୍କ ସକାଶେ ପ୍ରଧାନମନ୍ତ୍ରୀଙ୍କ ଶୋକ
ରତ୍ନଗିରୀ ଜିଲ୍ଲାର ଏକ କାରଖାନାରେ ବିସ୍ଫୋରଣ ଘଟିବା ଯୋଗୁଁ ଏଥିରେ ପ୍ରାଣ ହରାଇଥିବା ଲୋକଙ୍କ ପ୍ରତି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୋକ ବ୍ୟକ୍ତ କରିଛନ୍ତି ।
ଏକ ଟ୍ଵିଟରେ ପ୍ରଧାନମନ୍ତ୍ରୀ କହିଛନ୍ତି ଯେ, “ରତ୍ନଗିରୀ ଜିଲ୍ଲାର ଏକ କାରଖାନାରେ ବିସ୍ଫୋରଣ ଘଟିବା ଦ୍ଵାରା ଲୋକଙ୍କ ଜୀବନ ହାନି ହୋଇଥିବା ଖବରରେ ମୁଁ ମର୍ମାହତ । ଶୋକସନ୍ତପ୍ତ ପରିବାରଙ୍କ ପ୍ରତି ମୋର ସମବେଦନା । ଆହତଙ୍କ ଆଶୁ ଆରୋଗ୍ୟ କାମନା କରୁଛି।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସଂସ୍କୃତ ଏବଂ ହିନ୍ଦୀ ବିଦ୍ୱାନ, ଡକ୍ଟର ରମା କାନ୍ତ ଶୁକ୍ଳାଙ୍କ ବିୟୋଗରେ ଦୁଃଖ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସଂସ୍କୃତ ତଥା ହିନ୍ଦୀ ବିଦ୍ୱାନ ଡକ୍ଟର ରମା କାନ୍ତ ଶୁକ୍ଳାଙ୍କ ଦେହାନ୍ତରେ ଗଭୀର ଦୁଃଖ ପ୍ରକାଶ କରିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ସଂସ୍କୃତ ଏବଂ ହିନ୍ଦୀ ସାହିତ୍ୟ ଜଗତରେ ଅମୂଲ୍ୟ ଅବଦାନ କରିଥିବା ଡକ୍ଟର ରମା କାନ୍ତ ଶୁକ୍ଳା ଜୀଙ୍କର ଦେହାନ୍ତରେ ମୁଁ ଅତ୍ୟନ୍ତ ଦୁଃଖିତ । ଏହି ଦୁଃଖଦ ସମୟରେ ତାଙ୍କ ପରିବାର ଏବଂ ପ୍ରଶଂସକଙ୍କୁ ମୋର ଗଭୀର ସମବେଦନା । ଓମ୍ ଶାନ୍ତି!”
HS
(
ଶ୍ରମ ଓ ନିୟୋଜନ ମନ୍ତ୍ରଣାଳୟ
ଏନସିଏସସିଡିଏ ପକ୍ଷରୁ ନିଯୁକ୍ତି ମେଳା
ଜାତୀୟ ଆଜୀବିକା ସେବା କେନ୍ଦ୍ର , ଭୁବନେଶ୍ୱର, ରୋଜଗାର ମହାନିର୍ଦେଶାଳୟ , ଶ୍ରମ ଓ ନିଯୁକ୍ତି ମନ୍ତ୍ରଣାଳୟ, ଭାରତ ସରକାରଙ୍କ ଦ୍ଵାରା ଶ୍ରବଣ ଶକ୍ତି ବାଧିତ ମାନଙ୍କ ପାଇଁ ଏକ ନିଯୁକ୍ତି ମେଳା ଆୟୋଜିତ ହୋଇଛି | ରାଜ୍ୟର ବିଭିନ୍ନ ସ୍ଥାନରୁ ଶ୍ରବଣଶକ୍ତି ବାଧିତ ଭିନ୍ନକ୍ଷମ ପ୍ରାର୍ଥୀ ମାନେ ଏନ.ସି.ଏସ.ସି.ଡି.ଏ କାର୍ଯ୍ୟାଳୟ ପରିସରରେ ଏହି ନିଯୁକ୍ତି ମେଳାରେ ଭାଗ ନେଇଥିଲେ|
ଏହି କେନ୍ଦ୍ରର ମୁଖ୍ୟ ଶ୍ରୀମତୀ ସୋନାଳିକା ସୁମନ ଏବଂ କେନ୍ଦ୍ରର ଅନ୍ୟାନ୍ୟ କର୍ମଚାରୀଙ୍କ ସକ୍ରିୟ ସହଯୋଗରେ ନିଯୁକ୍ତି ମେଳାଟି ସଫଳ ହୋଇଛି। ଏହି ନିଯୁକ୍ତି ମେଳାରେ ଫ୍ଲିପ କାର୍ଟର ଏସିଷ୍ଟେଣ୍ଟ ପାଇଁ ୨୦ ରୁ ଅଧିକ ପଦବୀ ଥିଲା। ଏହି ନିଯୁକ୍ତି ମେଳାରେ ପ୍ରାୟ ୨୨ ରୁ ଊର୍ଦ୍ଧ୍ଵ ଶ୍ରବଣଶକ୍ତି ବାଧିତ ପ୍ରାର୍ଥୀ ଯୋଗ ଦେଇଥିଲେ। ସେଥି ମଧ୍ୟରୁ ୨୧ ଜଣ ପ୍ରାର୍ଥୀ ପରବର୍ତ୍ତୀ ପର୍ଯ୍ୟାୟ ପାଇଁ ଚୟନ ହୋଇଛନ୍ତି। ଏହି ଚୟନ ପ୍ରକ୍ରିୟା କ୍ୱେସ୍ କ୍ରପ ଲିମିଟେଡ ର କର୍ମଚାରୀ ଶ୍ରୀ ପ୍ରତୀକ ମିଶ୍ର ଏବଂ ଶ୍ରୀ ଜଗନ୍ ଦାସ ମହାପାତ୍ରଙ୍କ ଦ୍ୱାରା କରାଯାଇଥିଲା।
NCSCDA ର ପ୍ରମୁଖ ଶ୍ରୀମତୀ ସୋନାଳିକା ସୁମନ ଏହି କାର୍ଯ୍ୟକ୍ରମରେ ଅଂଶଗ୍ରହଣ କରିଥିବା କ୍ୱେସ୍ କ୍ରପ ଲିମିଟେଡର ନିଯୁକ୍ତିଦାତାଙ୍କୁ ଧନ୍ୟବାଦ ଜଣାଇବା ସହ ସେମାନଙ୍କ ସଂଗଠନ ପାଇଁ ଅଧିକରୁ ଅଧିକ ଭିନ୍ନକ୍ଷମ ନିଯୁକ୍ତି ପାଇଁ ଉତ୍ସାହିତ କରିଥିଲେ |
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆମର ମୂଲ୍ୟବାନ୍ ଐତିହ୍ୟକୁ ଫେରାଇ ଆଣିବା ପାଇଁ ଆମେ ନିରନ୍ତର କାମ କରୁଛୁ: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିଦେଶରୁ ଜାତୀୟ ଐତିହ୍ୟକୁ ଫେରାଇ ଆଣିବା ପାଇଁ ସରକାରଙ୍କ ପ୍ରତିବଦ୍ଧତାକୁ ଦୋହରାଇଛନ୍ତି । କେନ୍ଦ୍ରମନ୍ତ୍ରୀ ଶ୍ରୀ ଜି କିଷାନ୍ ରେଡ୍ଡୀ ଏକ ଟୁଇଟରେ କହିଥିଲେ, ଭଗବାନ ହନୁମାନଙ୍କ ଏକ ଧାତବ ମୂର୍ତ୍ତି ଯାହାକି ଚୋଳ ସାମ୍ରାଜ୍ୟବେଳେ  ଆରିୟାଲୁର ଜିଲ୍ଲା ପୋଟ୍ଟାବେଲି ଭେଲ୍ଲୁର ସ୍ଥିତ ଶ୍ରୀ ବରଥରାଜା ପେରୁମଲ୍ ବିଷ୍ଣୁ ମନ୍ଦିରରୁ ଚୋରି ହୋଇଥିଲା ତାହାକୁ ଅଷ୍ଟ୍ରେଲିଆ ସ୍ଥିତ ଭାରତୀୟ ଦୂତାବାସକୁ ହସ୍ତାନ୍ତର କରାଯାଇଛି ।
ଏହାର ଉତ୍ତର ଦେଇ ପ୍ରଧାନମନ୍ତ୍ରୀ କହିଥିଲେ, ଅଦ୍ୟାବଧି ୨୫୧ କଳାକୃତିକୁ ବିଭିନ୍ନ ଦେଶରୁ ଫେରାଇ ଅଣାଯାଇଛି । ସେଥିମଧ୍ୟରୁ ୨୩୮ଟି ୨୦୧୪ ପରଠୁ ଫେରିଛି ବୋଲି ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି ।
‘ ଆମେ ଆମର ମୂଲ୍ୟବାନ୍ ଐତିହ୍ୟକୁ ଫେରାଇ ଆଣିବା ପାଇଁ ନିରନ୍ତର କାର୍ଯ୍ୟ କରୁଛୁ’ ।
SR
(
କୋଇଲା ମନ୍ତ୍ରଣାଳୟ
ଆର୍ଥିକ ବର୍ଷ 2023-24 ର ପ୍ରଥମ ତ୍ରୟମାସରେ କୋଇଲାର ମୋଟ୍ ଉତ୍ପାଦନ 223.36 ମିଲିୟନ ଟନ୍ ହୋଇଛି, ଯାହା ଏପର୍ଯ୍ୟନ୍ତର ସର୍ବାଧିକ ରେକର୍ଡ଼ ଉତ୍ପାଦନ ଅଟେ
ଏପ୍ରିଲ୍-ଜୁନ୍ 2023 ସମୟରେ କୋଲ୍ ଇଣ୍ଡିଆ ଲିମିଟେଡର ଉତ୍ପାଦନ 9.85 ପ୍ରତିଶତ ବୃଦ୍ଧି ରେକର୍ଡ଼ କରାଯାଇଛି
ଜୁନ୍ 2023 ର ଶେଷ ପର୍ଯ୍ୟନ୍ତ କୋଇଲା ଭଣ୍ଡାରରେ 37.62 ପ୍ରତିଶତ ବୃଦ୍ଧି ହୋଇଛି
ଭାରତର କୋଇଲା କ୍ଷେତ୍ର ଆର୍ଥିକ ବର୍ଷ 2023-24 ର ପ୍ରଥମ ତ୍ରୟମାସିକରେ 223.36 ମିଲିୟନ ଟନ୍  ର ଏପର୍ଯ୍ୟନ୍ତର ସର୍ବାଧିକ କୋଇଲା ଉତ୍ପାଦନ ରେକର୍ଡ଼ କରି ଏକ ଉଲ୍ଲେଖନୀୟ ଉପଲବ୍ଧି ହାସଲ କରିଛି। ଏହିପରି ଆର୍ଥିକ ବର୍ଷ 2022-23 ର ଏହି ଅବଧି ତୁଳନାରେ ହୋଇଥିବା 205.76 ମେଟ୍ରିକ୍ ଟନର ଉତ୍ପାଦନ ତୁଳନାରେ 8.55 ପ୍ରତିଶତର ଉଲ୍ଲେଖନୀୟ ଅଭିବୃଦ୍ଧି ହାସଲ କରିଛି।
କୋଲ୍ ଇଣ୍ଡିଆ ଲିମିଟେଡ୍  ଏପ୍ରିଲ୍ ଓ ଜୁନ 2023 ମଧ୍ୟରେ 175.48 ମେଟ୍ରିକ୍ ଟନ୍ କୋଇଲାର ଉତ୍ପାଦନ କରିଛି, ଯାହା ଗତ ବର୍ଷର ଏହି ଅବଧିରେ ହୋଇଥିବା 159.75 ମେଟ୍ରିକ୍ ଟନର ଉତ୍ପାଦନ ତୁଳନାରେ 9.85 ପ୍ରତିଶତର ଉଲ୍ଲେଖନୀୟ ବୃଦ୍ଧି ହାରକୁ ଦର୍ଶାଇଥାଏ। କୋଇଲା ଉତ୍ପାଦନରେ ହେଉଥିବା ଏହି କ୍ରମାଗତ ବୃଦ୍ଧି ଭାରତର ଶକ୍ତି ଚାହିଦାକୁ ପୂରଣ କରିବା ଏବଂ କ୍ରମାଗତ ଆର୍ଥିକ ବିକାଶକୁ ପ୍ରୋତ୍ସାହନ ଦେବାର ପ୍ରତିବଦ୍ଧତାକୁ ଦର୍ଶାଇଥାଏ।
ଯେତେବେଳେ କି ଏପ୍ରିଲ୍ 2023 ରୁ ମେ 2023 ମଧ୍ୟରେ କୋଇଲାର ଆମଦାନୀ ଗତ ବର୍ଷର ଏହି ଅବଧି ତୁଳନାରେ 16.76 ପ୍ରତିଶତ ବୃଦ୍ଧି ହୋଇଛି। ଏହା ଉଲ୍ଲେଖନୀୟ ବିଷୟ ଯେ ଆମଦାନୀରେ ଏହି ବୃଦ୍ଧି ମୁଖ୍ୟ ଭାବରେ କୋଇଲାର ଆମଦାନୀ ମୂଲ୍ୟ ରେ ହୋଇଥିବା ଭାରି ହ୍ରାସ କାରଣରୁ ହୋଇଛି। ଆର୍ଥିକ ବର୍ଷ 2022-23 ର ପ୍ରଥମ ତ୍ରୟ ମାସ ତୁଳନାରେ ଆର୍ଥିକ ବର୍ଷ 2023-24 ର ପ୍ରଥମ ତ୍ରୟ ମାସରେ କୋଇଲାର ଆମଦାନୀ ମୂଲ୍ୟରେ 60 ପ୍ରତିଶତରୁ ଅଧିକ ହ୍ରାସ ରେକର୍ଡ଼ କରାଯାଇଛି।
ପରିଣାମସ୍ବରୂପ, ସିଆଇଏଲର ଅଧିସୂଚୀତ ମୂଲ୍ୟରେ ଇ-ନିଲାମରେ ଉଲ୍ଲେଖନୀୟ ହ୍ରାସ ଦେଖା ଯାଇଛି ଯାହା ଜୁନ୍ 2022 ରେ 357 ପ୍ରତିଶତରୁ ହ୍ରାସ ହୋଇ ଜୁନ୍ 2023 ରେ 54 ପ୍ରତିଶତ ହୋଇଛି। ଏହି ହ୍ରାସର ମୁଖ୍ୟ କାରଣ ଆମଦାନୀର ମୂଲ୍ୟରେ ଦ୍ରୁତ ଗତିରେ ହ୍ରାସ ଅଟେ। କୋଇଲା ନିଲାମ ଉପରେ ପ୍ରିମିୟମ ଉଦ୍ୟୋଗର ସ୍ଥିତିକୁ ଦର୍ଶାଇଥାଏ। କୋଇଲା ନିଲାମ ପ୍ରିମିୟମରେ ଦ୍ରୁତ ଗତିରେ ହ୍ରାସ ଘରୋଇ ବଜାରରେ କୋଇଲାର ପର୍ଯ୍ୟାପ୍ତ ଉପଲବ୍ଧତାର ସୂଚନକ ଅଟେ। ଆମଦାନୀ ମୂଲ୍ୟରେ ଏହି ହ୍ରାସ କୋଇଲାର ଆମଦାନୀ ଉଦ୍ଦେଶ୍ୟକୁ ଆକାର ଦେବାରେ ମହତ୍ତ୍ବପୂର୍ଣ୍ଣ ଭୂମିକା ଗ୍ରହଣ କରିଥାଏ।
ଯେଉଁଠାରେ କୋଇଲାର ଉପଲବ୍ଧତାର ସମ୍ବନ୍ଧ ରହିଛି, ଦେଶରେ ଜୁନ୍ 2023 ର ଶେଷ ସମୟରେ କୋଇଲାର ପର୍ଯ୍ୟାପ୍ତ ଭଣ୍ଡାର ଉପଲବ୍ଧ ରହିଛି ଯାହା 107.15 ମେଟ୍ରିକ୍ ଟନ୍  ସହିତ 33.61 ମେଟ୍ରିକ୍ ଟନ୍ ଏବଂ ଘରୋଇ ୱାଶରିଜ୍/ଗୁଡ଼୍ ସେଡ ସାଇଡିଂ/ବନ୍ଦରରେ 6.54 ମେଟ୍ରିକ୍ ଟନ୍) ରହିଛି, ଏବେ ଗତ ବର୍ଷର ଏହି ଅବଧିର ତୁଳନାରେ 37.62 ପ୍ରତିଶତର ବୃଦ୍ଧିକୁ ଦର୍ଶାଇଥାଏ। କୋଇଲାର ପର୍ଯ୍ୟାପ୍ତ ଭଣ୍ଡାରର ଉପଲବ୍ଧତା କୋଇଲା ଉପରେ ନିର୍ଭର ବିଭିନ୍ନ କ୍ଷେତ୍ର ପାଇଁ ନିରନ୍ତର ଯୋଗାଣ ସୁନିଶ୍ଚିତ କରିଥାଏ, ଯଦ୍ବାରା ଦେଶର ସମଗ୍ର ଶକ୍ତି ସୁରକ୍ଷା ରେ ଯୋଗଦାନ ମିଳିଥାଏ।
କୋଇଲାର ଉତ୍ପାଦନରେ ଭାରତର ଏହି ଉପଲବ୍ଧି କୋଇଲା ଉଦ୍ୟୋଗର ଉଲ୍ଲେଖନୀୟ ପ୍ରଚେଷ୍ଟା ଏବଂ ଦେଶର ବଢ଼ୁଥିବା ଶକ୍ତି ଆବଶ୍ୟକତାକୁ ପୂରଣ କରିବା ପାଇଁ ପ୍ରତିବଦ୍ଧତାକୁ ଦର୍ଶାଇଥାଏ। ରେକର୍ଡ଼ ଭାଙ୍ଗୁଥିବା ପରିସଂଖ୍ୟାନ କେବଳ ଉଦ୍ୟୋଗର ନମନୀୟତାକୁ ଦର୍ଶାଇ ନଥାଏ ବରଂ କ୍ରମାଗତ ବିକାଶ ପାଇଁ ପ୍ରୟାସ କରିବା ସହିତ ବଜାରର ସ୍ଥିତି ଅନୁକୂଳ ହେବାର ନିଜର କ୍ଷମତାକୁ ଦର୍ଶାଇଥାଏ।
BS
(Visitor Counter : 57
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତରେ ଗତ ୨୪ ଘଣ୍ଟାରେ ୮୪,୩୩୨ ନୂଆ କରୋନା ମାମଲା ଚିହ୍ନଟ ହୋଇଛି, ୭୦ ଦିନରେ ସର୍ବନିମ୍ନ
୬୩ ଦିନ ରେ ଭାରତରେ ସକ୍ରିୟ କରୋନା ମାମଲା ଆହୁରି ହ୍ରାସ ପାଇ ୧୧ ଲକ୍ଷ ତଳକୁ ଖସିଛି
କ୍ରମାଗତ ୩୦ ଦିନ ଧରି ଦୈନିକ ସୁସ୍ଥଙ୍କ ସଂଖ୍ୟା ଦୈନିକ ସଂକ୍ରମଣକୁ ପଛରେ ପକାଇଛି
ସୁସ୍ଥତା ହାର ୯୫.୦୭%କୁ ବୃଦ୍ଧି ପାଇଛି
ଦୈନିକ ପଜିଟିଭିଟି ହାର ୪.୩୯%କୁ ହ୍ରାସ ପାଇଛି, କ୍ରମାଗତ ୧୯ ଦିନ ଧରି ଏହା ୧୦% ତଳେ ରହିଛି
ଭାରତରେ ଗତ ୨୪ ଘଣ୍ଟା ମଧ୍ୟରେ ୮୪,୩୩୨ ନୂଆ କରୋନା ମାମଲା ଚିହ୍ନଟ ହୋଇଛି । କ୍ରମାଗତ ୫ ଦିନ ଧରି ଦେଶରେ ନୂଆ କରୋନା ମାମଲା ୧ ଲକ୍ଷ ତଳେ ରହୁଛି । କେନ୍ଦ୍ର ଏବଂ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର ସରକାରଙ୍କ ମିଳିତ ପ୍ରଚେଷ୍ଟାରେ ଏହା ସମ୍ଭବ ହୋଇପାରିଛି ।
ଭାରତରେ କ୍ରମାଗତ ଭାବେ ସକ୍ରିୟ କରୋନା ମାମଲା ହ୍ରାସ ପାଇବାରେ ଲାଗିଛି । ଦେଶରେ ଆଜି ସକ୍ରିିୟ ମାମଲା ରହିଛି ୧୦,୮୦,୬୯୦ । କ୍ରମାଗତ ୧୨ ଦିନ ଧରି ଏହା ୨୦ ଲକ୍ଷ ତଳେ ରହିପାରିଛି ।
ଗତ ୨୪ ଘଣ୍ଟା ମଧ୍ୟରେ ସକ୍ରିୟ ମାମଲାରେ ୪୦,୯୮୧ ହ୍ରାସ ହୋଇଛି ଏବଂ ଏବେ ଦେଶର ମୋଟ ପଜିଟିଭ୍ ମାମଲାର ମାତ୍ର ୩.୬୮% ରହିଛି ସକ୍ରିୟ ମାମଲା ।
କୋଭିଡ ସଂକ୍ରମଣରୁ ଦୈନିକ ଅଧିକରୁ ଅଧିକ ଲୋକ ସୁସ୍ଥ ହେଉଥିବାରୁ କ୍ରମାଗତ ୩୦ ଦିନ ଧରି ଦୈନିକ ସୁସ୍ଥଙ୍କ ସଂଖ୍ୟା ଦୈନିକ ସଂକ୍ରମଣ ସଂଖ୍ୟାକୁ ପଛରେ ପକାଇଛି । ଗତ ୨୪ ଘଣ୍ଟା ମଧ୍ୟରେ ଦେଶରେ ୧,୨୧,୩୧୧ ଜଣ କରୋନା ଆକ୍ରାନ୍ତ ସୁସ୍ଥ ହୋଇଛନ୍ତି ।
ଗତ ୨୪ ଘଣ୍ଟାରେ ଆସିଥିବା ନୂଆ କରୋନା ମାମଲା ତୁଳନାରେ ଅଧିକ ୩୬,୯୭୯ ଜଣ ଆକ୍ରାନ୍ତ ସୁସ୍ଥ ହୋଇଛନ୍ତି ।
ଦେଶରେ କରୋନା ମହାମାରୀ ଆରମ୍ଭ ହେବା ପରଠାରୁ ଏ ପର୍ଯ୍ୟନ୍ତ ୨,୭୯,୧୧,୩୮୪ ଜଣ ଆକ୍ରାନ୍ତ କୋଭିଡ ସଂକ୍ରମଣରୁ ସୁସ୍ଥ ହୋଇଛନ୍ତି ଏବଂ ଗତ ୨୪ ଘଣ୍ଟା ମଧ୍ୟରେ ୧,୨୧,୩୩୧ ଜଣ ସୁସ୍ଥ ହୋଇଛନ୍ତି । ଏହା ଯୋଗୁ ସୁସ୍ଥତା ହାର ୯୫.୦୭% ରହିଛି ଏବଂ ଯାହାକି କ୍ରମେ ବୃଦ୍ଧି ପାଉଛି ।
ଦେଶବ୍ୟାପୀ ଟେଷ୍ଟିଂ କ୍ଷମତା ବୃଦ୍ଧି ପାଇଥିବା ବେଳେ ଗତ ୨୪ ଘଣ୍ଟା ମଧ୍ୟରେ ୧୯,୨୦,୪୭୭ ଟେଷ୍ଟ କରାଯାଇଛି । ଭାରତରେ ଏ ପର୍ଯ୍ୟନ୍ତ ମୋଟ ୩୭.୬୨ କୋଟି ରୁ ଅଧିକ ଟେଷ୍ଟ କରାଯାଇଛି ।
ଦେଶବ୍ୟାପୀ ଟେଷ୍ଟିଂ ବୃଦ୍ଧି କରାଯାଇଥିବା ବେଳେ ସାପ୍ତାହିକ ପଜିଟିଭିଟି ହାର ହ୍ରାସ ପାଉଥିବା ପରିଲକ୍ଷିତ ହୋଇଛି । ଏବେ ସାପ୍ତାହିକ ପଜିଟିଭିଟି ହାର ୪.୯୪% ଥିବା ବେଳେ ଦୈନିକ ପଜିଟିଭିଟି ହାର ଆଜି ଅଛି ୪.୩୯% । ଏହା ବିଗତ ୧୯ ଦିନ ଧରି ୧୦% ତଳେ ରହିଛି ।
ଦେଶବ୍ୟାପୀ ଚାଲିଥିବା କୋଭିଡ ଟିକାକରଣ ଅଭିଯାନରେ ମୋଟ ଟିକାକରଣ ଆଜି ୨୫ କୋଟି ପାଖାପାଖି ପହଞ୍ଚିପାରିଛି । ଗତ ୨୪ ଘଣ୍ଟା ମଧ୍ୟରେ ୩୪,୩୩,୭୬୩ ଟିକା ଦିଆଯାଇଛି ।
ଆଜି ସକାଳ ୭ଟା ସୁଦ୍ଧା ୩୪,୬୪,୨୨୮ ସେସନରେ ମୋଟ ୨୪,୯୬,୦୦,୩୦୪ ଟିକା ଦିଆଯାଇଛି ।
|
|
HCWs
|
|
1st Dose
|
|
1,00,35,262
|
|
2nd Dose
|
|
69,47,565
|
|
FLWs
|
|
1st Dose
|
|
1,66,36,247
|
|
2nd Dose
|
|
88,12,574
|
|
Age Group 18-44 years
|
|
1st Dose
|
|
3,81,21,531
|
|
2nd Dose
|
|
5,61,503
|
|
Age Group 45 to 60 years
|
|
1st Dose
|
|
7,47,06,979
|
|
2nd Dose
|
|
1,18,31,770
|
|
Over 60 years
|
|
1st Dose
|
|
6,21,90,130
|
|
2nd Dose
|
|
1,97,56,743
|
|
Total
|
|
24,96,00,304
ମାନବ ସମ୍ବଳ ବିକାଶ ମନ୍ତ୍ରଣାଳୟ
ଯୁଗ୍ମ ପ୍ରବେଶିକା ପରୀକ୍ଷା  ଏପ୍ରିଲ-2020 ଘୁଞ୍ଚିଲା
• ମେ ଶେଷ ସପ୍ତାହରେ ପରୀକ୍ଷା ଆୟୋଜନ ପାଇଁ ନ୍ୟାସନାଲ ଟେଷ୍ଟିଂ ଏଜେନ୍ସିର ନିଷ୍ପତ୍ତି
ଆସନ୍ତା 5, 7 ଓ 11 ଏପ୍ରିଲରେ ହେବାକୁ ଥିବା ଯୁଗ୍ମ ପ୍ରବେଶିକା ପରୀକ୍ଷା କୁ ଘୁଞ୍ଚାଇ ଦିଆଯାଇଛି । ପୂର୍ବରୁ ଏହି ତାରିଖରେ ଜେଇଇ ମେନ ଅନୁଷ୍ଠିତ ହେବା ନେଇ ଗତ 18.03.2020 ଏନଟିଏ ପକ୍ଷରୁ ସର୍ବସାଧାରଣ ବିଜ୍ଞପ୍ତି ଜାରି ହୋଇଥିଲା। ତେବେ ଏନଟିଏ ପକ୍ଷରୁ ଜାରି ହୋଇଥିବା ସଦ୍ୟତମ ବିଜ୍ଞପ୍ତି ଅନୁଯାୟୀ ଆସନ୍ତା ମେ ଅନ୍ତିମ ସପ୍ତାହରେ ଜେଇଇ ମେନ ପରୀକ୍ଷା ଅନୁଷ୍ଠିତ ହେବ । ଆଗାମୀ କିଛି ସପ୍ତାହ ମଧ୍ୟରେ ସ୍ଥିତିର ଆକଳନ କରି ପରୀକ୍ଷାର ନିର୍ଦ୍ଦିଷ୍ଟ ତାରିଖ ଘୋଷଣା କରାଯିବ ।
ଖୁବଶୀଘ୍ର ସ୍ଥିତି ସ୍ବାଭାବିକ ହେବ ବୋଲି ଏନଟିଏ ପକ୍ଷରୁ ଆଶାବ୍ୟକ୍ତ କରାଯାଉଛି । ତେବେ ପରିସ୍ଥିତି ଉପରେ ତୀକ୍ଷ୍ଣ ଦୃଷ୍ଟି ରଖାଯାଇଛି । ଆବଶ୍ୟକ ହେଲେ କାର୍ଯ୍ୟସୂଚୀରେ ଆବଶ୍ୟକ ପରିବର୍ତ୍ତନ ଅଣାଯିବ ।
ତଦନୁଯାୟୀ, 15 ଏପ୍ରିଲ 2020 ପରେ ପରିସ୍ଥିତି ଉପରେ ଦୃଷ୍ଟି ରଖାଯାଇ ପରୀକ୍ଷା ପାଇଁ ପିଲାମାନଙ୍କୁ ଆଡମିଟ କାର୍ଡ ଯୋଗାଇ ଦିଆଯିବ ।
ଏଟିଏ ପକ୍ଷରୁ ଛାତ୍ରଛାତ୍ରୀଙ୍କୁ ସଦ୍ୟତମ ଘଟଣାକ୍ରମ ବିଷୟରେ ସୂଚନା ଦିଆଯିବ ତଥା ସେମାନଙ୍କୁ ଯଥେଷ୍ଟ ପୂର୍ବରୁ ଯେକୌଣସି ପରିବର୍ତ୍ତନ ଏବଂ ପରୀକ୍ଷାର ନିର୍ଦ୍ଦିଷ୍ଟ ତାରିଖ ସମ୍ପର୍କରେ ସୂଚୀତ କରାଯିବ ।
ସଦ୍ୟତମ ସୂଚନା ପାଇଁ ପରୀକ୍ଷାର୍ଥୀ ଏବଂ ସେମାନଙ୍କର ଅଭିଭାବକମାନଙ୍କୁ ସଦ୍ୟତମ ସୂଚନା ପାଇଁ jeemain.nta.nic.in ଓ www.nta.ac.in ସାଇଟ୍ ଦେଖିବାକୁ ଅନୁରୋଧ କରାଯାଉଛି । ପରୀକ୍ଷାର୍ଥୀମାନେ 8287471852, 8178359845, 9650173668, 9599676953, 8882356803 ନଂରେ ଯୋଗାଯୋଗ କରି ଯେକୌଣସି ସୂଚନା ପାଇପାରିବେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ନୂଆବର୍ଷ ଅବସରରେ ଦେଶବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନୂଆବର୍ଷ ଅବସରରେ ଦେଶବାସୀଙ୍କୁ ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି;
“୨୦୨୩ ମଙ୍ଗଳମୟ ହେଉ ! ଆଶା, ସୌହାର୍ଦ୍ଦ୍ୟ ଓ ଅନେକ ସଫଳତାରେ ଭରି ଯାଉ । ସମସ୍ତେ ଉତ୍ତମ ସ୍ୱାସ୍ଥ୍ୟ ଲାଭ କରନ୍ତୁ ।”
SR
(
ସଡକ ପରିବହନ ଓ ରାଜପଥ ମନ୍ତ୍ରଣାଳୟ
‘ସମ୍ପୂର୍ଣ୍ଣ ଡିଜିଟାଲ’ ନିର୍ମାଣ କ୍ଷେତ୍ର ସଂଗଠନ ହେଲା ଏନଏଚଏଆଇ
ସଡ଼କ ପରିବହନ ଏବଂ ରାଜପଥ ମନ୍ତ୍ରଣାଳୟ ଅନ୍ତର୍ଗତ ଭାରତୀୟ ଜାତୀୟ ରାଜପଥ ପ୍ରାଧିକରଣ ରେ ବ୍ୟାପକ ପରିଚାଳନାଗତ ପରିବର୍ତ୍ତନ ହୋଇଛି। ୟୁନିକ କ୍ଲାଉଡ ଆଧାରିତ ତଥା ଆର୍ଟିଫିସିଆଲ ଇଣ୍ଟେଲିଜେନ୍ସ ପରିଚାଳିତ ବିଗ ଡାଟା ଆନାଲିଟିକ୍ସ ପ୍ଲାଟଫର୍ମ ଡାଟା ଲେକ ଏବଂ ପ୍ରୋଜେକ୍ଟ ମ୍ୟାନେଜମେଣ୍ଟ ସଫ୍ଟୱେର ଶୁଭାରମ୍ଭ ସହିତ ଏନଏଚଏଆଇ ‘ସମ୍ପୂର୍ଣ୍ଣ ଭାବେ ଡିଜିଟାଲ’ ହୋଇଯାଇଛି । ଏନଏଚଏଆଇର ସମସ୍ତ ପ୍ରକଳ୍ପ ପରିଚାଳନା କାର୍ଯ୍ୟ ପ୍ରବାହ ମାନୁଆଲରୁ ଅନଲାଇନ ପୋର୍ଟାଲ ଆଧାରିତ ବ୍ୟବସ୍ଥାକୁ ରୂପାନ୍ତରିତ ହୋଇଯାଇଛି। ଏଥିରେ ‘ୱର୍କଫ୍ଲୋ ୱିଥ ଟାଇମଲାଇନ୍ସ’ ଏବଂ ‘ଆଲର୍ଟ ମେକାନିଜିମ’ ସହିତ ସମ୍ପୂର୍ଣ୍ଣ ପ୍ରକଳ୍ପ ସମ୍ପାଦନ ପ୍ରଣାଳୀର ପୁନର୍ବିନ୍ୟାସ କରାଯାଇଛି । ସମସ୍ତ ପ୍ରକଳ୍ପର କାଗଜପତ୍ର ପ୍ରସ୍ତୁତି, ଠିକା ସଂକ୍ରାନ୍ତ ନିଷ୍ପତ୍ତି ଏବଂ ମଞ୍ଜୁରି ଏବେ କେବଳ ପୋର୍ଟାଲ ଜରିଆରେ କରାଯାଉଛି।
ଡାଟା ଲେକ ସଫ୍ଟୱେରର ଆଡଭାନ୍ସ ଆନାଲିଟିକ୍ସ ସୁବିଧା ଫଳରେ ସମ୍ଭାବ୍ୟ ବିବାଦର ପୂର୍ବାନୁମାନ ସମ୍ଭବ ହୋଇପାରିବ ଏବଂ ଆଗୁଆ ଆଲର୍ଟ ମିଳିପାରିବ। ଏହିପରି ଭାବେ ଶୀଘ୍ର ନିଷ୍ପତ୍ତି ନିଆଯିବା ସମ୍ଭବ ହୋଇପାରିବ। ଏହାବ୍ୟତୀତ ସଠିକ ଏବଂ ଠିକଣା ସମୟରେ ନିଷ୍ପତ୍ତି ନେବା ସୁଗମ ହୋଇପାରିବ। କାରଣ ସିଷ୍ଟମ ଜରିଆରେ ଐତିହାସିକ ଡାଟା ଆଧାରିତ ବିଭିନ୍ନ ବିକଳ୍ପଗୁଡ଼ିକର ଆର୍ଥିକ ପ୍ରଭାବକୁ ଆକଳନ କରିବା ସମ୍ଭବ ହେବ। ଏହାଫଳରେ ବିବାଦ ସଂଖ୍ୟା ହ୍ରାସ ପାଇବ।
ଏନଏଚଏଆଇର ବହୁ ପରିମାଣର ଦାବି ଏବଂ ପ୍ରତିଦାବି ଅର୍ଥରାଶି ସହିତ ବହୁସଂଖ୍ୟକ ନ୍ୟାୟିକ ମାମଲା ପଡ଼ିରହିବାର ଇତିହାସ ରହିଛି। ଅଧିକାଂଶ ବିବାଦର ପ୍ରକୃତି ସାଧାରଣ, ଯେପରିକି ଋଣଚାପମୁକ୍ତ ସାଇଟର ହସ୍ତାନ୍ତରରେ ବିଳମ୍ବ, ସରଞ୍ଜାମର ସ୍ଥାନାନ୍ତର, ପ୍ଲାଣ୍ଟଗୁଡ଼ିକର ନିଷ୍କ୍ରିୟ ଦେୟ, ମେସିନାରୀ, ଉପକରଣ, ଶ୍ରମଶକ୍ତି ଏବଂ ନିଷ୍ପତ୍ତି ନେବାରେ ବିଳମ୍ବ ଆଦି। ଏସବୁ ବିବାଦକୁ ହ୍ରାସ କରାଯାଇପାରିବ କାରଣ ଡାଟା ଲେକ ସଫ୍ଟୱେରରେ ଏ ସମସ୍ତ ବାଧାକୁ ଠାବ କରିବା ଏବଂ ଯାଞ୍ଚ କରିବାର ବ୍ୟବସ୍ଥା ରହିଛି। ଯାହାଫଳରେ ନିର୍ଦ୍ଧାରିତ ସମୟସୀମା ମଧ୍ୟରେ ପାରଦର୍ଶୀ ଢଙ୍ଗରେ କାର୍ଯ୍ୟ ସମ୍ପଦାନ ସୁନିଶ୍ଚିତ ହୋଇପାରିବ। ସମସ୍ତ ପ୍ରକ୍ରିୟା ପୋର୍ଟାଲ ଆଧାରିତ ହୋଇଥିବାରୁ ତୁରନ୍ତ ନିଷ୍ପତ୍ତି ନେବା ସମ୍ଭବ ହୋଇପାରିବ ଏବଂ ଏହାଫଳରେ ଭବିଷ୍ୟତରେ ମାମଲା ସଂଖ୍ୟା ହ୍ରାସ ପାଇବ।
ସମ୍ପୂର୍ଣ୍ଣ ପ୍ରକଳ୍ପ ଦସ୍ତାବିଜ ଏବଂ ପତ୍ର ବିନିମୟ ଜିଆଇଏସ ଟ୍ୟାଗିଂ ଏବଂ ୟୁନିକ ପ୍ରୋଜେକ୍ଟ ଆଇଡି ସହିତ ଲିଙ୍କଡ କ୍ଲାଉଡ ଆଧାରିତ ‘ଡାଟା ଲେକ’ରେ ଡିଜିଟାଲ ଫର୍ମାଟରେ ଷ୍ଟୋର ରହିବ। ଯାହା ଫଳରେ ଯେତେବେଳେ ବି ଲୋକେସନର ଆବଶ୍ୟକତା ପଡ଼ିବ ତ’ ପ୍ରୋଜେକ୍ଟ ଡାଟାକୁ ସହଜରେ ପାଇହେବ।
ଏନଏଚଏଆଇର ସମସ୍ତ ଠିକାଦାର/ରିହାତିପ୍ରାପ୍ତକାରୀ/ପରାମର୍ଶଦାତା/ ପ୍ରାଧିକରଣ ଇଞ୍ଜିନିୟର /ସ୍ଵତନ୍ତ୍ର ଇଞ୍ଜିନିୟର  ଏବଂ ପ୍ରକଳ୍ପ ନିର୍ଦ୍ଦେଶକ /କ୍ଷେତ୍ରୀୟ ଅଧିକାରୀମାନେ ପୂର୍ବରୁ ବ୍ୟାପକ ଭାବେ ଏହାର ଉପଯୋଗ ଆରମ୍ଭ କରିଦେଇଛନ୍ତି। ଏନଏଚଏଆଇର ଇ-ଅଫିସ ମଡ୍ୟୁଲ ମଧ୍ୟ ଏହି ପ୍ରଣାଳୀୟରେ ଏକୀକୃତ ହୋଇଛି ଯାହାଫଳରେ ସମସ୍ତ ପତ୍ରାଚାର ବାଧାମୁକ୍ତ ଭାବେ ଫିଲ୍ଡ ୟୁନିଟରୁ ହେଡକ୍ଵାର୍ଟର ପର୍ଯ୍ୟନ୍ତ ସୁରକ୍ଷିତ ଭାବେ ଡିଜିଟାଲ ମାଧ୍ୟମରେ ପ୍ରେରଣ କରାଯାଇପାରିବ।
ବର୍ତ୍ତମାନ କୋଭିଡ-19 ମହାମାରୀ ପରିଦୃଶ୍ୟରେ ଅଧିକାଂଶ ସଂଗଠନର କାର୍ଯ୍ୟପଦ୍ଧତି ଗମ୍ଭୀର ଆହ୍ବାନର ସମ୍ମୁଖୀନ ହେଉଛନ୍ତି। ଏନଏଚଏଆଇର କର୍ମଚାରୀ ବିନା କୌଣସି ଶାରୀରିକ ସମ୍ପର୍କରେ ଏବଂ ଭୌତିକ ଭାବେ ଫାଇଲକୁ ନଛୁଇଁ ବାଧାମୁକ୍ତ ଓ ସୁରକ୍ଷିତ ଭାବେ ନିଜର କାମ କରିପାରିବେ। ଲକଡାଉନ ଅବଧି ସମୟରେ ଏନଏଚଏଆଇ ନିଜର କର୍ମଚାରୀମାନଙ୍କୁ ଡାଟାଲେକ ସମ୍ପର୍କରେ ପ୍ରଶିକ୍ଷଣ ଦେଇଛି।
ବିନା ବିଳମ୍ବରେ ତୁରନ୍ତ ନିଷ୍ପତ୍ତି ନେବା, ରେକର୍ଡ ସୁରକ୍ଷିତ ରଖିବା ଏବଂ ଯେକୌଣସି ସ୍ଥାନରୁ ଯେକୌଣସି ସମୟରେ କାମ କରିବାର ଲାଭ ସହିତ ଡାଟା ଲେକ ଏନଏଚଏଆଇରେ ବୈପ୍ଲବାତ୍ମକ ପରିବର୍ତ୍ତନ ଆଣିବ। ଏହା ପାରଦର୍ଶିତା ଆଣିବ କାରଣ ପ୍ରକଳ୍ପର ସହ ଜଡ଼ିତ ସମସ୍ତ ଅଧିକାରୀ ଏବଂ ଅଂଶୀଦାର ରିଅଲ ଟାଇମ ଆଧାରରେ ସବୁକିଛି ଦେଖିପାରିବେ, ଯାହାକି ବରିଷ୍ଠ ଦ୍ଵାରା କରାଯାଉଥିବା ସମକାଳିନ ଅଡିଟ ସହ ତୁଳନୀୟ।